Diari Oficial de la Generalitat Valenciana


Sumari del DOGV 716, del 03-12-1987 (1987/810096)

ORDRE de 17 de novembre de 1987, de la Conselleria de Cultura, Educació i Ciència, per la qual es convoquen ajudes econòmiques a associacions sense finalitat lucrativa, per a programes relacionats amb el foment del valencià.
--------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/11/17/(2)/dof/vci/html**

### Dades del document

Número de DOGV
:   716

Data del DOGV
:   03-12-1987

Secció del DOGV
:   DISPOSICIONS GENERALS

Número del document
:   1987/810096


Data del document
:   17-11-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 17 de novembre de 1987, de la Conselleria de Cultura, Educació i Ciència, per la qual es convoquen ajudes econòmiques a Associacions sense finalitat lucrativa, per a programes relacionats amb el foment del Valenciano.  
La Llei d'Us i Ensenyament 4/1983, de 23 de novembre, manifesta com un dels seus objectius específics protegir la recuperació i garantir l?ús normal i oficial del valencià (Art. 1r. 2.b).  
L'article 17 manifesta, així mateix, que «tots els ciutadans tenen dret a expressar-se en valencià en qualsevol reunió, així com a desplegar en valencià llurs activitats professionals, mercantils, laborals, sindicals, polítiques, religioses, recreatives i artístiques». Per això, l'article 33 diu que «Els poders públics valencians fomentaran en l'àmbit de la seua competència i d'acord amb el que disposa la Llei, l?ús del valencià en les activitats professionals, mercantils, laborals, sindicals, polítiques, recreatives, artístiques, i associatives».  
Com a conseqüència, en virtut de les competències que té atribuïdes la Conselleria de Cultura, Educació i Ciència, d'acord amb el que estableix l'article 18 de la Llei de la Generalitat Valenciana de 30 de desembre, de Pressupostos de la Generalitat Valenciana, per a l?exercici de 1987,  
ORDENE:  
Article primer  
Es convoquen ajudes econòmiques a les Associacions sense finalitat lucrativa destinades a la realització de programes relacionats amb el foment del valencià.  
Article segon  
Les esmentades ajudes seran sufragades amb càrrec a l'aplicació pressupostària 83.58.089.7. del programa 422.5.  
DISPOSICIO FINAL  
Aquesta Ordre entrarà en vigor el mateix dia en què es publicarà al Diari Oficial de la Generalitat Valenciana.  
València, 17 de novembre de 1987.  
El Conseller de Cultura, Educació i Ciència,  
CEBRIA CISCAR I CASABAN  
ANNEX  
1. Objectiu de les ajudes  
Els programes a subvencionar s'hauran de referir a activitats dirigides al foment del valencià.  
2. Beneficiaris  
Podran optar a aquestes ajudes tot tipus d?associacions sense finalitat lucrativa.  
3. Sol·licituds  
La instància de la sol·licitud estarà acompanyada per:  
- Memòria d'activitats realitzades l'any anterior, tret del cas que siga de constitució recent.  
- Projecte detallat on consten les activitats a realitzar i el calendari d'aquestes.  
- Pressupost detallat del projecte, amb especificació de l'aportació del sol·licitant i dels ingressos amb què compta per al desplegament del programa. Igualment s'hi hauran d'indicar les subvencions demanades a d'altres institucions o organismes.  
Les sol·licituds es dirigiran al Gabinet d'ús del Valencià de la Conselleria de Cultura, Educació i Ciència i es presentaran, amb la documentació complementària, en el Registre General de la Conselleria a València o en els de les Delegacions Territorials corresponents, a Alacant i a Castelló de la Plana, per qualsevol dels mitjans establerts en l'article 66 de la Llei de Procediment Administratiu.  
Podran acollir-se a aquesta Ordre totes les sol·licituds rebudes el present any 1987.  
El Gabinet d'Us del Valencià, després de la instrucció de l'expedient corresponent, les passarà, amb l'informe que pertoque, a la Comissió que s'haja constituït d'acord amb el que disposa la Base IV.  
4. Resolució de sol·licituds  
Una comissió, presidida pel Conseller de Cultura, Educació i Ciència, o persona en qui delegue, en la qual actuarà com a Secretari el Cap del Gabinet d'ús del Valencià i com a vocals el Cap del Servei d'ús i el Cap de la Secció d'ús no Oficial examinarà les sol·licituds d'ajudes i en resoldrà la concessió fixant-ne l?import, d'acord amb el projecte d'activitats presentades.  
5. Import de les ajudes  
L?import màxim de les ajudes concedides no serà superior a les 500.000 ptes. per projecte.


Còpia Permalink ELI